Diari Oficial de la Generalitat Valenciana


Sumari del DOGV 5653, del 04-12-2007 (2007/14558)

RESOLUCIÓ de 15 de novembre de 2007, del conseller de Justícia i Administracions Públiques, per la qual es resol ratificar l'Acord d'extinció acordat pel Patronat de la Fundación Ayuda para Ancianos de Economía Modesta, i els tràmits de liquidació, realitzats pel seu òrgan de govern.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14323


Data del document
:   15-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

RESOLUCIÓ de 15 de novembre de 2007, del conseller de Justícia i Administracions Públiques, per la qual es resol ratificar l'Acord d'extinció acordat pel Patronat de la Fundación Ayuda para Ancianos de Economía Modesta, i els tràmits de liquidació, realitzats pel seu òrgan de govern. [2007/14432]  
Vist l'expedient d'extinció i liquidació de la Fundación Ayuda para Ancianos de Economía Modesta, d'acord amb els següents:   
Fets  
Primer. En data 13 de juliol de 2007, el Sr. Pedro Castellano Rausell, patró de la Fundación Ayuda para Ancianos de Economía Modesta, va presentar escrit davant del Protectorat de Fundacions, en què sol·licitava la ratificació de l'Acord d'extinció i liquidació pres en la reunió del Patronat de 3 de maig de 2007. Acord que va ser elevat a escriptura pública l'1 de juny de 2007, davant del notari del Col·legi de València, el senyor Rafael Gómez-Ferrer Sapiña, amb número de protocol 2.070.  
Segon. La Fundació es va classificar per Resolució del ministre de Governació, de data 29 de juliol de 1969. Als fundadors Sr. Luis Testor León i la Sra. Amparo Verdader Ballesteros.  
L'objecte i finalitat de la Fundació era la concessió de pensions vitalícies a favor d'aquelles persones, que nascudes o residents a la província de València, acrediten insuficiència de recursos econòmics per atendre la seua subsistència, o a la dels familiars a càrrec seu.   
La composició actual del Patronat és la següent: el degà del Col·legi Notarial de València, el Sr. Joaquín Borrell García; el president de la Diputació Provincial de València, el Sr. Fernando Giner Giner; el Sr. Juan Badía López de Longoria; el president de l'Audiència Provincial de València, el Sr. Pedro Castellano Rausell.   
La dotació de la Fundació en el moment de la seua constitució era de 6.010,12 euros, en metàl·lic.  
Tercer. La causa d'extinció la fonamenta el Patronat en la impossibilitat de dur a terme els seus fins fundacionals, a causa de l'escàs patrimoni de la Fundació. No resulta factible en opinió del Patronat, la modificació d'estatuts o la fusió amb una altra d'anàlegs fins.  
Quart. El Patronat proposa que el destinatari dels béns i drets resultants de la liquidació siga la Fundació San Luis Bertrán, inscrita al Registre d'Entitats Religioses del Ministeri de Justícia, entre els fins del qual es troba d'exercir la caritat evangèlica, tant espiritual com temporal, amb persones majors i necessitades, sense perseguir mai fins lucratius o polítics.   
El romanent del patrimoni de la Fundació, segons balanç de data 3 de maig de 2007, és de 137.286,27 euros, que descomptats les despeses originades pels tràmits d'extinció i liquidació, resulta un romanent de 136.480,70 euros.  
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article 13.1 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com, l'article 1 del Decret 122/2005, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és aplicable general en virtut del que disposa la Disposició Final Primera punt 1 de la mateixa norma, establix les causes d'extinció de les fundacions, i en concret l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és aplicable general en virtut del que disposa la disposició final primera, punt 2 b) de la mateixa norma, establix que caldrà que l'Acord del Patronat, siga ratificat pel Protectorat  
I en el present procediment d'extinció i liquidació s'ha presentat tota la documentació que s'exigixen en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'establix que es podrà sol·licitar informe a la Comissió del Protectorat en les autoritzacions d'extinció de Fundacions.  
La Comissió del Protectorat de Fundacions, en la reunió celebrada en data 6 de novembre de 2007, va emetre un informe favorable a la ratificació de l'Acord d'extinció i liquidació pres pel Patronat.  
Cinqué. I en l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, establixen l'obligació de la inscripció al Registre de Fundacions de la Comunitat Valenciana, de l'Acord d'extinció, liquidació i destinació donada als béns fundacionals.  
Vistos els preceptes legals citats i la resta de generals de pertinent aplicació, resolc:  
Primer  
Ratificar l'Acord d'extinció acordat pel Patronat de la Fundación Ayuda para Ancianos de Economía Modesta, i els tràmits de liquidació, realitzats pel seu òrgan de govern.  
Segon  
Inscriure al Registre de Fundacions de la Comunitat Valenciana l'extinció de la Fundación Ayuda para Ancianos de Economía Modesta.  
Tercer  
El Patronat haurà d'acreditar, en el termini d'un mes des que es notifique la present Resolució, davant d'aquest Protectorat de Fundacions de la Comunitat Valenciana, que la Fundació ha entregat el romanent a la Fundació San Luis Bertrán, i sol·licitar la baixa registral de la Fundació al Registre de Fundacions de la Comunitat Valenciana.  
Notifiqueu la present Resolució, que és definitiva en via administrativa, i en contra es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de poder interposar, si és el cas, recurs de reposició potestatiu, en el termini d'un mes, davant del conseller de Justícia, Interior i Administracions Públiques, o qualsevol altre recurs que estime procedent.  
València 15 de novembre de 2007.- El conseller de Justícia i adminIstracions Públiques: Fernando de Rosa Torner.